**PRILOG V**

Kriterij za odabir ponude je ekonomski najpovoljnija ponuda (ENP).

|  |  |  |  |
| --- | --- | --- | --- |
| Redni broj | KRITERIJ | RELATIVNI PONDER | BROJ BODOVA |
| **Cijena** | | | |
| 1. | Financijski kriterij (cijena) – P | 60% | 60 |
| **Kvaliteta** | | | |
| 2. | Nefinancijski kriterij (ključni stručnjaci) - KS | 40% | 40 |
|  | MAKSIMALNI BROJ BODOVA | 100% | 100 |

Naručitelj može radi lakšeg računanja svakom kriteriju prema njegovom relativnom značaju dodijeliti maksimalan broj bodova.

**Formula: T = P + KS**

**T** = ukupan broj bodova

**P** = broj bodova koji je ponuda dobila za ponuđenu cijenu

**KS** = broj bodova koji je ponuda dobila za ključne stručnjake

**1. Financijski kriterij (cijena) – P**

Cijena se određuje sukladno Troškovniku.

Način bodovanja – cijena:

Maksimalni broj bodova koji valjana ponuda može dobiti prema ovom kriteriju je 60. Maksimalni broj bodova dodijeliti će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno sljedećoj formuli:

**P = Pl / Pt \* 60**

**P** – broj bodova koji je ponuda dobila za ponuđenu cijenu (maksimalno 2 (dvije) decimale)

**Pl** – najniža cijena ponuđena u postupku javne nabave

**Pt** – cijena ponude koja je predmet ocjene

**60** – maksimalni broj bodova

**2. Nefinancijski kriterij (ključni stručnjaci) – KS**

Maksimalni broj bodova koje Ponuditelj može ostvariti u okviru dodatnog kriterija je 40 bodova.

Naručitelj je kao drugi kriterij odredio specifično znanje i iskustvo ključnih stručnjaka. Naručitelj je odredio ovaj kriterij za odabir, s obzirom na procijenjenu vrijednost nabave te ozbiljnost i složenost predmeta nabave za koje će Naručitelj koristiti usluge koje su predmet ovog postupka javne nabave, kao i predviđeno trajanje provedbe predmeta nabave, te ključni utjecaj kvalitete stručnjaka na kvalitetno izvršenje usluga koje su predmet nabave, a koje su usluge detaljno opisane u **Prilogu II** – Projektni zadatak.

Naručitelj je stava kako je za uspješnu i pravovremenu provedbu predmeta nabave nužno da u pružanju usluga koje su predmet ove nabave sudjeluje Ponuditelj, odnosno, ključni stručnjaci Ponuditelja sa značajnim specifičnim stručnim iskustvom i to upravo kako je traženo u ovoj dokumentaciji. Osim toga, ovaj kriterij za odabir je određen u potpunosti sukladno ZJN 2016. budući da je:

* Člankom 284. stavkom 2. točkom 2. ZJN2016 propisano da kriteriji za odabir ponude mogu obuhvaćati na primjer: organizaciju, kvalifikacije i iskustvo osoblja angažiranog na izvršenju određenog ugovora, ako kvaliteta angažiranog osoblja može značajno utjecati na razinu uspješnosti izvršenja ugovora;
* Člankom 268. stavkom 1. točkom 8. ZJN2016 propisano je da se tehnička i stručna sposobnost gospodarskog subjekta može dokazati obrazovnim i stručnim kvalifikacijama pružatelja usluge ili izvođača radova pod uvjetom da se oni ne ocjenjuju u okviru kriterija za odabir ponude.

Relativni značaj ovog kriterija je 40%. Za potrebe bodovanja, Naručitelj je odredio da jedan %-tak relativnog značaja odgovara jednom dodijeljenom bodu. Dakle, Ponuditelj koji dobije maksimalnih 40 bodova dobio je maksimalnih 40% vrijednosti ponude. Naručitelj će bodove za ključne stručnjake dodjeljivati na način kako slijedi:

| Redni broj | Ključni stručnjaci ponuditelja | Godine iskustva | Bodovi | Ukupno maksimalan broj bodova |
| --- | --- | --- | --- | --- |
| **Stariji konzultant 1 (voditelj projekta)** | | | | |
| 1. | Godine radnog iskustva u vođenju IT projekata | Od 3 (plus jedan dan) do 5 godina | 3 | 10 bodova |
| Od 5 (plus jedan dan) do 7 godina | 6 |
| 7 (plus jedan dan) godina i više godina | 10 |
| **Stariji konzultant 2 (voditelj tima razvoja)** | | | | |
| 2. | Godine radnog iskustva u području upravljanja razvojnim timovima ili upravljanja IT projektima iz područja poljoprivredne djelatnosti | Od 5 (plus jedan dan) do 9 godina | 5 | 15 bodova |
| Od 9 (plus jedan dan) do 13 godina | 10 |
| Od 13 (plus jedan dan) na više godina | 15 |
| **Stariji konzultant 3 (vodeći razvojni inženjer)** | | | | |
| 3. | Godine radnog iskustva u razvoju IT sustava iz područja poljoprivredne djelatnosti | Od 5 (plus jedan dan) do 9 godina | 5 | 15 bodova |
| Od 9 (plus jedan dan) do 13 godina | 10 |
| Od 13 (plus jedan dan) na više godina | 15 |

Kako bi Naručitelj mogao bodovati/dodjeljivati bodove valjanim ponudama, Ponuditelji su obvezni u svojim ponudama priložiti dokaze kojima potvrđuju da njihovi predloženi ključni stručnjaci koji su navedeni u **Prilogu VII** - Popis tehničkih stručnjaka, raspolažu stručnim iskustvom i specifičnim znanjima kako je to traženo u gornjoj tablici neophodnim za kvalitetnu realizaciju ovog predmeta javne nabave, a koji se boduju kao Ključni stručnjaci ponuditelja. Dokaz koji su Ponuditelji obvezni priložiti je ispravno popunjeni i ovjereni Životopis za svakog od tehničkih stručnjaka.

U cilju kvalitetnog i ispravnog bodovanja Ključnih stručnjaka, Naručitelj zadržava pravo kod kontakt osobe Naručitelja koja je navedena u životopisima provjeriti istinitost navoda iz životopisa ili zatražiti pojašnjenje navoda iz životopisa ukoliko su isti nejasni (primjerice podatke o opisu izvršenih usluga). Životopis potpisuju osobe na koje se isti odnosi.

Naručitelj će bodove dodjeljivati samo za predložene ključne stručnjake a to su Stariji konzultant 1 (voditelj projekta), Stariji konzultant 2 (voditelj tima razvoja) i Stariji konzultant 3 (vodeći razvojni inženjer).

Ponuditelj za realizaciju ugovora o javnoj nabavi mora angažirati upravo one ključne stručnjake za koje je dokazao sposobnost i za koje je Naručitelj bodovao njegovu ponudu. Samo u iznimnim slučajevima, ukoliko Ponuditelj iz objektivnih razloga (bolest, smrtni slučaj) neće moći za realizaciju ugovora angažirati ključnog stručnjaka kojeg je naveo u ponudi i za kojeg je dobio bodove u ovom postupku javne nabave, može odrediti nekog drugog stručnjaka za sudjelovanje u projektu, ako taj drugi stručnjak ima sve tražene kvalifikacije (iskustvo, kompetencije i ostalo) kao i prvotno određeni stručnjak.

Ako ponuditelj želi ostvariti dodatne bodove po ovom kriteriju (Nefinancijski kriterij – ključni stručnjaci) obvezan je u ponuditi priložiti **Prilog VI** – Izjava ponuditelja o podatku kriterija za odabir ekonomski najpovoljnije ponude.

Naručitelj će svaku valjanu ponudu bodovati po oba kriterija za odabir (cijena i ključni stručnjaci) te će nakon toga zbrojiti bodove ostvarene po svakom od ta dva pojedina kriterija.

Ukupna ocjena svake pojedine valjane ponude biti će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda kod koje je dobiven najveći broj bodova.